Ukuphepha kwesicikizi

Ukuphepha kwesicikizi, noma ilondosicikizi, kuwukulondeka kwezinhlelo namahleloxhumano wesicikizi ekuhlaseleni kwalabo abahlose okubi nokungaholela ekudalulweni okungagunyaziwe kokwaziswa, ukwebiwa, noma ukulimala kwezigcoyi, amahlelokusebenza, noma imininingo, kanye nokuthikamezeka noma ukunhlanhlatha kwezinkonzo ezihlinzekwayo.

Lomkhakha ubalulekile ngenxa yokwanda kokwethembela ezinhlelweni zesicikizi, kuxhakaxholo, nezinhlelo zohleloxhumani oluswelintambo ezifana ne-Bluetooth Kanye ne-Wi-fi. Futhi, ngenxa yokwanda kwezilekeleli ezintwesi, ezihlanganisa omabonakude, nomakhalipha, kanye nezilekeleli ezakha uXhakaxholo lwezinto. Ilondosicikizi lungenye lwezinselele ezinkulu zanamuhla, ngenxa yobunkimbinkimbi bezinhlelo zokwaziswa kanye nemiphakathi eziyisekayo. Ukulondeka kubaluleke kakhulu ezimisweni ezilawula izinhlelo ezinkulu ezinemithelela engokoqobo ethinta okuningi, kuhlanganisa ukwabiwa kwamandla wamazuba, ukuphepha kokhetho, nezezimali.

Ukuhlabeka nokuhlaselwa

Ukuhlabeka kuwubuthakathaka obusemklamweni, ekugunundweni, emigidingweni, noma ekulawulweni ngaphakathi kwesicikizi. Iningi lokuhlabeka oluvubukuliwe lubhaliwe kwisizindamininingo sokuhlabeka iCVE (Common Vulnerabilities and Exposures). Ukuhlabeka okuxaphazekayo yilokho okunohlaselo olusebenzayo noluxaphazayo olwaziwayo. Ukuhlabeka kungacwaningwa, kungcikishwe kushendele, kuzingelwe, noma kuxhashazwe ngokusebenzisa izinsiza ezihlelelekiwe noma iziqakaqo.

Imithombo